
1. [bookmark: _adg6v2muhjrj]תוכניות גיוון לארגונים

למי מתאימה התוכנית : 
עסקים, רשויות מקומיות וגופים מוסדיים (להלן: "נועצים") בהם מועסקים 20 עובדים שכירים ומעלה. 

סוגי הסיוע :
ייעוץ מקצועי אישי ופרטני במסגרת תכניות הטמעת הגיוון של נציבות שוויון.   
· לעסק  :  
· המעסיק 20-30 עובדים שכירים – 0-30  שעות יעוץ. 
· המעסיק 30-50 עובדים שכירים – 0-50 שעות יעוץ.
· המעסיק מעל 50 עובדים  - 0-80 שעות יעוץ. 
· לרשות מקומית / גוף מוסדי : 
· 0-100 שעות יעוץ.  

  
 יועצים : 
· היעוץ יינתן ע"י יועצים המאושרים במאגר היועצים המורשה של נציבות שיווין הזדמנויות בעבודה 


מטרת הנוהל
עידוד הטמעת תוכניות גיוון ושוויון הזדמנויות בעבודה בקרב עסקים רשויות מקומיות וגופים מוסדיים בהם מועסקים  20 עובדים שכירים ומעלה באמצעות ייעוץ מקצועי אישי ופרטני המתאים לנועצים במסגרת תכניות הטמעת השוויון של נציבות השוויון תוך מימון הנציבות בעלויות הייעוץ.

הגדרות
בנוהל זה ובנספחיו יוגדרו המושגים הבאים כדלקמן :
· "מבקש" / "נועץ" – בעל עסק  או רשות מקומית / גוף מוסדי, המגיש בקשה לפי נוהל זה והמעוניין לקדם תהליך גיוון. 
לעניין זה: 
· "עסק"  –עסק בו מועסקים 20  עובדים ומעלה;  
· "רשות מקומית" / "גוף  מוסדי"  – רשות מקומית או מועצה אזורית או גוף מוסדי; 
· "ועדת הגיוון " - ועדה מטעם הנציבות המורכבת מהנציב הארצי והעוזרת הראשית שלו (הממלאת את תפקיד האחראית על תחום הגיוון וההכלה). הוועדה מוסמכת לדון בבקשות לקבלת ייעוץ וליווי לבעלי עסקים, רשויות או גופים מוסדיים בהתאם לנוהל.
· "כתב אישור עקרוני " – אישור שיינתן על ידי הנציב הארצי, עו"ד פיראס פראג' או עלי די מי מטעמו, החתימה מזכה את המבקש במימון המשרד בעלויות הייעוץ לפי מספר השעות המוקצות למבקש;
· "מפעיל תוכנית הגיוון"- החברה שנבחרה במסגרת מכרז למתן מענה מקצועי ולוגיסטי למשרד לצורך טיפול וליווי בבעלי העסקים, הרשויות המקומיות והגופים המוסדיים, במתן  שירותי ייעוץ בתחומים שונים, במסגרת פעילות הנציבות לשוויון הזדמנויות בעבודה ";
· "תוכנית יעוץ" – מסמך שיוכן ע"י היועץ המלווה ובו מפורטים הצרכים הארגוניים בתחום הגיוון והשוויון והיעדים הארגוניים אותם הוא במסגרת תכנית הביצוע המתוכננת.
· "תכנית גיוון" התוכנית הכוללת להטמעת תהליכי גיוון בגופים מקבלי היעוץ. 
· "הנוהל" – מסמך זה על נספחיו.

2. כללי
2.1.  מבקש העומד בדרישות הנוהל, רשאי להגיש את בקשתו על גבי הטופס המצורף לנוהל כנספח א'1, בצרוף כל יתר הנספחים והצרופות המפורטים בנוהל.
2.2.  את הבקשה יש להגיש אל מפעיל תוכנית הגיוון באחת מהדרכים הבאות:
· כתובת האינטרנט של מפעיל תוכנית הגיוון:
                Aviv-ebc.co.il
· במייל yaniv@aviv-ebc.co.il
2.3. המשרד רשאי לבטל נוהל זה, או לשנותו בכל עת, או לדחות בקשות מסיבות של חוסר בתקציב מתאים.
2.4. ככלל, לא תותר המחאת זכויות וחובות הנובעים מנוהל זה או מכתב זכאות.

3. הגורמים הזכאים להגיש בקשה
3.1.  רשאים להגיש בקשה עסק , או רשות מקומית או גוף מוסדי בהם מועסקים 20 עובדים שכירים ומעלה. 
3.2.  מטרת הבקשה: הטמעת תוכנית גיוון בעסק או ברשות המקומית או בגוף המוסדי. 

4. הגשת הבקשה ונספחי הבקשה
4.1. הגשת טופס הבקשה לרבות התחייבות היזם כתנאי לקבלת הסיוע במסגרת תוכנית היעוץ הכלולות במסגרת טופס הבקשה (נספח א'). 
4.2. הגשת הנספחים הנדרשים המצורפים לנוהל, כאשר הם מלאים וחתומים כנדרש.
4.3. בהתאם להתקדמות במימוש תוכנית הגיוון יידרשו מסמכים בהמשך.

5. תקציב
5.1. אישור הבקשות ומתן הסיוע לזכאים מותנה בקיום תקציב מתאים של המשרד לתוכנית סיוע זו.
5.2. המשרד רשאי להגדיל או להקטין את תקציב הנוהל בהתאם להיקף הבקשות אשר יוגשו. 

6. שיטת הקצאת שעות היעוץ
6.1. ככל שיעמדו בכל התנאים המפורטים בנוהל זה ויאושרו  על ידי ועדת הגיוון, יוקצו שעות הייעוץ למבקשים בשיטת "כל הקודם זוכה", בהתאם למועד הגשת הבקשה.
6.2. באישור ההקצאה על ידי ועדת הגיוון תוגדר מסגרת השעות ותוגדר ה"תוכנית יעוץ" הנדרשת לעסק / לרשות המקומית /  לגוף המוסדי, אשר יפורטו גם בכתב הזכאות.
6.3. ועדת הגיוון רשאית לאשר  שעות יעוץ  כדלקמן:
· לעסק  :  
· עסק המעסיק 20-30 עובדים שכירים – עד 30 שעות יעוץ. 
· עסק המעסיק 30-50 עובדים שכירים – עד 50 שעות יעוץ.
· עסק המעסיק מעל 50 עובדים  - עד 80 שעות יעוץ. 
· לרשות מקומית / גוף מוסדי : 
· עד  100 שעות יעוץ.  




בחינת הבקשה ואישורה – "וועדת הגיוון"
7. וועדת הגיוון תחליט באם לאשר הכנת תוכנית ייעוץ וכן על היקף שעות הייעוץ המאושרות ליועץ ולנועצים. 
8. ועדת הגיוון רשאית להכניס תנאים לביצוע תוכנית הייעוץ כגון לוחות זמנים וכד'. 
9. תנאי התחלת התוכנית: מבקש/נועץ שלא החל בביצוע תוכנית הייעוץ בתוך חודש ימים (30 יום) ממועד מתן האישור (טופס א2)להפעלת התוכנית – תבוטל תוכניתו באופן אוטומטי, ומכסת השעות שהוקצתה לו תחזור מיידית לרשות הנציבות. על מנת לדון בבקשה מחדש, יידרש המבקש להגיש בקשה חדשה.

10. עמידה בלוחות זמנים והחזרת שעות שלא נוצלו: חובה לעמוד במועדים ובזמנים המצוינים בנוהל:
10.1. תהליך קבלת הייעוץ כולו לארגון יסתיים לכל המאוחר תוך 90 יום מאישור תוכנית הייעוץ. 
10.2. תהליך קבלת הייעוץ כולו לרשות מקומית / גוף מוסדי יסתיים תוך 180 יום מאישור תוכנית הייעוץ 30.4.2027, לפי המוקדם מביניהם. 
10.3. כל מבקש/נועץ אשר לא יעמוד בלוחות הזמנים הללו ויעבור הזמן ללא ניצול מלא של השעות המוקצות – מכסת השעות שלא נוצלה תבוטל ותחזור מיידית לרשות הנציבות.
11. הארכת תוקף: וועדת הגיוון רשאית להאריך את תוקף המימוש בהתאם לשיקול דעתה. 
12. בתום הייעוץ יעביר היועץ דיווח מפורט על שעות הייעוץ חתום ע"י הנועץ.
13. בתום תהליך הייעוץ יעביר היועץ את נספח ג' למפעיל התוכנית. 





בברכה,

עו"ד פיראס פראג'
נציב ארצי, נציבות שוויון הזדמנויות בעבודה 


כתובת בנק ישראל 7, קריית הממשלה, ירושלים, ת.ד. 3166, מיקוד 9103101 
דואר אלקטרוני  shivion@economy.gov.il  נציבות ארצית 074-7696565

